stanford-oval/wikipedia huggingface dataset:
Temporary Home
הערות שוליים

1 2  Carrie Underwood - Carnival Ride, Discogs (באנגלית)
1 2  Carrie Underwood, Billboard
↑  Carrie Underwood – Temporary Home (באנגלית), נבדק ב-2020-07-09
↑  - The Tonight Show with Conan O’Brien | The Official Carrie Underwood Site, web.archive.org, ‏2011-07-23
↑  http://www.newson6.com/Global/story.asp?S=12182984
↑  Play On, נבדק ב-2020-07-09
↑  Carrie Underwood, Billboard
↑  GRAMMY Rewind: 53rd Annual GRAMMY Awards, GRAMMY.com, ‏2014-12-02 (באנגלית)
↑  Hot Country Songs - Year-End, Billboard
↑  Gold & Platinum, RIAA (באנגלית)
| קארי אנדרווד |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Some Hearts • Carnival Ride • Play On • Blown Away • Storyteller • Cry Pretty • My Gift • My Savior • Denim & Rhinestones |  |
| אלבומי להיטים | Greatest Hits: Decade #1 |  |
| אלבומי וידאו | The Blown Away Tour: Live |  |
| סיבובי הופעות | Some Hearts • Play On • Blown Away • 	Storyteller • Ripcord • Cry Pretty • Denim & Rhinestones |  |
| ערכים קשורים | My Gift: A Christmas Special from Carrie Underwood |  |
| קארי אנדרווד – סינגלים |
| --- | --- | --- |
| Some Hearts | "Jesus, Take the Wheel" • "Some Hearts" • "Don't Forget to Remember Me" • "Before He Cheats" • "Wasted" |  |
| Carnival Ride | "So Small" • "All-American Girl" • "Last Name" • "Just a Dream" • "I Told You So" |  |
| Play On | "Cowboy Casanova" • "Temporary Home" • "Undo It" • "Mama's Song" • "Home Sweet Home" |  |
| Blown Away | "Good Girl" • "Blown Away" • "Two Black Cadillacs" • "See You Again" |  |
| Greatest Hits: Decade #1 | "Something in the Water" • "Little Toy Guns" |  |
| Storyteller | "Smoke Break" • "Heartbeat" • "Church Bells" • "Dirty Laundry" |  |
| Cry Pretty | "Cry Pretty" • "Love Wins" • "The Champion" • "Southbound" • "Drinking Alone" |  |
| השתתפות בסינגלים | "Just Stand Up!" • "Remind Me" • "Can't Stop Lovin' You" • "Somethin' Bad" • "The Fighter" • "If I Didn't Love You" |  |
| סינגלים אחרים | "Inside Your Heaven" • "I'll Stand by You" • "Ever Ever After" • "Praying for Time" • "There's a Place for Us" • "Hallelujah" • "Ghost Story" |  |
Init

init (קיצור של initialization) במערכות הפעלה למחשבים מבוססות יוניקס, הוא התהליך הראשון המתחיל במהלך עליית מערכת ההפעלה. init הוא תהליך מסוג דימון הממשיך לרוץ עד כיבוי המערכת.
הוא ההורה הישיר או הלא ישיר של תהליכים אחרים, ומאמץ באופן אוטומטי את כל התהליכים היתומים. init מתחיל על ידי הליבה על ידי שימוש בשם קובץ בעל שם נוקשה, ואם הליבה אינה מצליחה להתחיל את התהליך התוצאה תהיה "Kernel panic" (כלומר פאניקת ליבה). בדרך כלל מקבל init את מזהה התהליך "1".
הצורה של init שונה במערכות כמו System III ו-system V, מהפונקציונליות המסופקת על ידי init ביוניקס המחקרית ובנגזרותיה מסוג BSD. השימוש ב-init ברוב הפצות הלינוקס דומה ליישום התהליך במערכת system V, אך יש הפצות מסוימות כמו סלאקוור המשתמשות בו כמו ב-BSD, ואחרות כמו ג'נטו שיש להם את הגרסה המיוחדת שלהם. מספר שינויים ביישומי init נכתבו מתוך ניסיון להתגבר על מגבלות של הגרסה הסטנדרטית, ולענות על דרישות שלא נחזו בעבר. אלו כוללים את systemd ו-Upstart, האחרונה הייתה בשימוש אובונטו ומספר הפצות לינוקס אחרות באמצע העשור הראשון של המאה ה-21, אך החל מאמצע העשור השני יש מגמה של התכנסות ל־systemd.
הערות שוליים

↑  שם מקובל יותר הוא "קרנל"
↑  "Know Thy Ubuntu".
↑  "since we have no /etc/inittab".
↑  "Upstart Plans to Ease Linux Management — Streamlining the init Processes"
↑  
corbet, Replacing init with Upstart (Linux.com), http://lwn.net, ‏October 4, 2006 (באנגלית)
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Grand Theft Auto: Vice City Stories

| --- | --- |

עטיפת המשחק
 כללי
 תאריך הוצאה:  PSP31 באוקטובר 2006 (צפון אמריקה) 3 בנובמבר 2006 (הממלכה המאוחדת) 10 בנובמבר 2006 (אירופה ואוסטרליה)PlayStation 2 6 במרץ 2007 (צפון אמריקה)
 סוגה:  משחק פעולה-הרפתקאות
 פיתוח:  רוקסטאר נורת' (אנ') רוקסטאר לידס (אנ')
 הוצאה לאור:  Rockstar Games 
 ארץ מקור:  הממלכה המאוחדת 
 שפות:  אנגלית 
 סדרה:  Gta
 דרישות תוכנה
 מצבי משחק:  PSP: שחקן יחיד, מרובה משתתפים PlayStation 2: שחקן יחיד  Playstation 3: שחקן יחיד, PlayStation Vita: שחקן יחיד
 דירוג:  18+
 פלטפורמות:  PlayStation Portable,פלייסטיישן 2,Playstation 3,PlayStation Vita
 המשחק הקודם:  Grand Theft Auto: Liberty City Stories
 המשחק הבא:  Grand Theft Auto IV
 אתר רשמי
 
Grand Theft Auto: Vice City Stories הוא משחק וידאו בסדרת המשחקים Grand Theft Auto, (תאריך יציאה: 31 באוקטובר 2006), אשר פותח על ידי חברת רוקסטאר לידס (אנ') בשיתוף עם חברת רוקסטאר נורת' (אנ') ויצא לאור על ידי חברת רוקסטאר גיימס בשתי גרסאות, PSP ופלייסטיישן 2. המשחק משמש כפריקוול שעלילתו מתרחשת שנתיים לפני עלילת Grand Theft Auto: Vice City. המשחק מתרחש ב-Vice City ב-1984, שנתיים לפני אירועי Vice City. המשחק מתמקד באחיו של לאנס וואנס, ויקטור, שנורה במסגרת סחר הסמים בפתיחת Vice City.
השקה מאוחרת

בתחילה המשחק היה אמור לצאת בצפון אמריקה ב-17 באוקטובר 2006 ובאירופה ב-20 באוקטובר 2006, אבל בתחילת ספטמבר הודיעו המוציאים לאור שההוצאה נדחית לפחות ל-31 באוקטובר בצפון אמריקה. באותה הודעה גם הוחלט שהמשחק יצא לאור ב-10 בנובמבר 2006 באוסטרליה. באירופה (פרט לבריטניה), המשחק ספג דחיות נוספות, עד לתאריך הסופי: 10 בנובמבר 2006. המחיר הרשמי של המשחק בגרסת ה-PSP הוא 49.99$ בארצות הברית, 49.99€ באירופה ו-34.99£ בבריטניה.
שינויים במשחק

עלילת המשחק בנויה באותה צורה כמו שאר משחקי Grand Theft Auto. הגרפיקה משופרת יחסית לשאר משחקי הסדרה והפעם שמו דגש על כל הפרטים הקטנים, לדוגמה, מנועי הרכבים יותר מציאותיים ולמקורות המים יש מרקם מציאותי.
גרעין העלילה כולל אלמנטים של נהיגה והליכה. כשהשחקן במצב רגלי הוא יכול ללכת, לרוץ, לשחות, לקפוץ, להכות עוברי אורח ולהשתמש בכלי נשק. השחקן גם יכול לגנוב כלי תחבורה כגון מכוניות, סירות, מטוסים, מסוקים ואופנועים. במשחק זה הוסיפו גם אופנועי ים, טרקטורונים, טרקטור, אופניים ורחפת.
אף על פי שביצוע משימות עלילתיות הן אמצעי להתקדמות במשחק ולפתיחת שלבים חדשים, הן לא הכרחיות למשחק. כשהשחקן מחליט לא לקחת משימה של המשחק, הוא יכול לשוטט בחופשיות ולזרוע הרס וטרור. מעשים אלה עלולים לגרור תגובה של הרשויות, שעוצמתה תהא תלויה ברמת ההרס. תחילה תופיע המשטרה, אחר כך תגיע הסיירת המשטרתית, אחריה ה-FBI ולבסוף כוחות צבא.
השחקן גם יכול להשתתף במשימות משניות. משימות המשנה קיימות גם במשחקי העבר של הסדרה, אבל פה הן משתדרגות. תוספת מעניינת למשחק זה היא "פטרול בחוף הים", בה ויקטור צריך לסלק את האופנוענים מהחוף, לשמור על ביטחון המתרחצים, ולאחר השלמת המשימה מתקבלת יכולת לשחות ללא הגבלת זמן.
אחד מהאלמנטים המרכזיים במשחק הוא "בניית אימפריה". זהו אלמנט חדש ומופיע לראשונה בסדרת המשחקים של ה-GTA. אלמנט זה לוקח מאפיינים מהמשחקים הקודמים. מה-Vice city הוא לוקח את ענייני הרכוש ומה-San Andreas הוא לוקח את מלחמת הכנופיות. בשביל להרוויח כסף צריך השחקן להקים עסק שיתחרה בכנופיית האויב. העסק אף יכול להיות נותן דמי חסות, מלווה בריבית, פתיחת בית זונות, סחר בסמים, הברחות ואפילו מעשי שוד.
כמו אלמנטים רבים אחרים, גם הקרבות שודרגו במשחק זה לרמה הגבוהה ביותר בסדרה. הכוונות הופכות במשחק זה ל-"כוונות חכמות" והאויבים נעשים גם חכמים יותר. השינוי הגדול ביותר נעשה בתחום הקרבות פנים לפנים. אם אין לשחקן נשק הוא יכול להרביץ לאויב. אם השחקן נתפס או נהרג הוא יכול לשחד שוטרים או בתי חולים בשביל לשמור על כלי הנשק שלו כדי שלא יעלמו לו.
החבילות המוחבאות במשחק מגיעות גם למשחק זה בצורה של 99 בלונים שמפוזרים בעיר. 99 הבלונים מתקשרים לשירם של להקת "ננה" משנת 1980, 99 בלונים, שהופיע במשחק הקודם (GTA VICE CITY).
השיפור בגרפיקה מאז Liberty City Stories כולל אנימציות חדשות, משחק מהיר יותר, כבישים ארוכים יותר, פחות הולכי רגל איטיים ומכוניות איטיות, יותר כלי נשק ועלייה בכמות הרכבים ובדמויות שלשחקן אין שליטה עליהם.
דמויות > ויקטור וואנס

ויקטור וואנס המכונה ויק הוא הגיבור הראשי של המשחק, חייל המנסה לכלכל את משפחתו הלא מתפקדת. בבסיס הצבאי פורט באקסטר שב-Vice City, סמל ג'רי מרטינז הורס את הקריירה הצבאית של ויק, ומכריח אותו לפנות לפשע מאורגן כעבודה. כשאח של ויק, לאנס, מגיע כדי להמר בשוק הסמים הגדול של Vice City, ויק נקלע כנגד רצונו לרשת סוכנים נוכלים של ה-DEA (היחידה ללוחמה בסמים), כמו כן הוא נקלע לסחיטה ומלחמה קצרה עם שליטי הסמים בעיר, האחים מנדז.
בהתחלה הוא מחסל את ארמנדו מנדז, ואחרי שלואיס מתה הוא מחסל את ג'רי מרטינז ואת דייגו מנדז ביחד במשימה האחרונה במשחק ומחליט לגמור את השותפות שלו ושל לאנס עם דיאז, כעבור שנתיים בזמן שביצע עסקת סמים עם משפחת פורלי הוא נרצח על ידי מארב של חוליית המתנקשים של דיאז.
דמויות > לאנס וואנס

לאנס הוא אחיו הצעיר של ויקטור. ויקטור נוהג לזלזל בלאנס, זאת מכיוון שלאנס כמעט אף פעם לא רציני.
בפעם הראשונה שלאנס פוגש את אחיו בוייס סיטי, הם נאלצים לברוח מכנופיית ה'צ'ולוס',תוך כדי שלאנס נוהג בדרכים לא שגרתיות. לאחר מכן לאנס מכניס את אחיו לענייני הסמים, דבר שגורם ליותר צרות, מכיוון שלאחים מנדז יש מונופול על עסקות הסמים בעיר. לאחר שנתיים נרצח על ידי טומי ורסטי (VICE CITY) לאחר שבגד בו.
דמויות > לואיס קסידי ויליאמס

לואיס היא אחותו הקטנה של פיל קסידי ואשתו של מרטי ג'יי ויליאמס אשר יש להם תינוקת משותפת. לואיס סובלת מפגיעות מילוליות ופיזיות ממרטי הנוהג להכות אותה קבוע, כאשר היא פוגשת באקראי את ויק היא מחליטה להתגרש ממרטי ולוקחת איתה את התינוקת ועוברת לגור עם אחותה וחוברת עם ויק נגד מרטי ופוגעים בנכסים שלו אך כשמרטי מגלה את מעלליה הוא חוטף אותה ומנסה להרוג אותה אך ויק מציל אותה והורג את מרטי, כאשר ויק ואחיו לאנס נהיים עשירים לואיס חושבת שלויק כבר לא אכפת ממנה ומתחילה להיגרר לסמים ונכנסת לוויכוח סוער עם ויק, לאחר מכן היא נחטפת על ידי שכירי חרב של ג'רי מרטינז אשר פוצעים אותה אנושות אבל נחלצת על ידי ויק אשר מוביל אותה לבית חולים ואז מחזיר אותה לביתה ומשלימים בסופו של דבר, בעקבות המלחמה של האחים וואנס עם האחים מנדז האח הבכור ארמנדו מנדז שמגלה על הקשר הזוגי של ויק עם לואיס שולח את אנשיו לעשות מארב על ביתה וחוטפים אותה כאשר הייתה אמורה לצאת לדייט עם ויק, לאחר מכן באחוזתו ארמנדו פוצע אותה אנושות וגורם לה לגסוס כאשר ויק מגיע לחילוצה והורג את ארמנדו היא מבקשת ממנו לסייע לאחותה בגידול התינוק ומודה על הקשר שיש ביניהם ולבסוף מתה מפצעיה, ויק השבור מחליט לנקום את מותה והורג את האח מנדז השני דייגו ואת מרטינז לאחר שגילה שלקחו גם הם חלק במוות שלה.
דמויות > סמל ג'רי מרטינז

ג'רי הוא סמל בצבא והאויב הראשי במשחק, מרטינז לא לוקח את תפקידו ברצינות ומשתמש בכוחו לרעה. חובב נשים ומעשן סמים בקביעות, הוא לא מהסס לנצל אחרים בשביל לעשות את העבודה השחורה. הוא גרם לכך שוויקטור סולק מהצבא, לאחר שביקש מוויקטור להביא זונה לבסיס. לאחר מכן הוא ניסה להתנקש בחייו של ויקטור, אבל ללא הצלחה. כאשר ויק מגלה שמרטינז לקח חלק במותה של לואיס הוא הורג את מרטינז ואת דייגו בבניין העסק של מנדז.
דמויות > דייגו וארמנדו מנדז

דייגו וארמנדו מנדז הם השניים שמתעסקים בסמים יותר מכל הפושעים האחרים בvice city. דיגו יותר שקט מארמנדו ומדבר רק ספרדית, למרות שהוא מבין אנגלית. האחים נפגשים לראשונה אחרי שוויקטור ולאנס גונבים משלוח סמים שהיה שייך להם.
אך לאחר זמן מה הם מחליטים לכרות ברית. לקראת סוף המשחק הם בוגדים בלאנס ובויקטור ואז הם משתפים פעולה עם מרטינז וחוטפים את לואיס על מנת למשוך את ויקטור אחריהם, את ארמנדו ויק הורג באחוזה שלו ואת דייגו הוא הורג יותר מאוחר בבניין העסקים שלהם.
דמויות > פיל קסידי

פיל הוא סוחר נשק מטעם הצבא ואחיה הבכור של לואיס, ג'רי מרטינז מפגיש אותו עם ויק והשניים נאלצים לבצע עבודות מלוכלכות עבורו עד שלבסוף מרטינז בוגד בהם ומנסה לחסלם אך השניים מצליחים לברוח לאחר מכן גם פיל עוזב את הצבא, פיל הוא חבר נאמן של ויק אשר עוזר לו בכל מה שצריך ובנוסף הוא גם תומך בקשר הזוגי שיש בין ויק לאחותו, אחרי שלואיס מתה פיל מחליט לעזור לויק לנקום את מותה כאשר הוא מבצע פעולת הסחה ומאפשר לויק להתגנב לתוך הבסיס הצבאי כדי לגנוב ממרטינז מסוק קרב חדשני.
דמויות > אומברטו רובינה

אומברטו הוא הראש המנהיג של הכנופיה הקובנית. הוא חבר של ויקטור, ומעריך אותו. אומברטו נוהג להפיח אומץ באלא שעובדים איתו על ידי אמירות "אם יש לך ביצים" מרובות, דבר אשר גורם אי נעימויות לרוב האנשים. הוא כמעט לעולם לא עושה עבודה מלוכלכת.
דמויות > בריאן פורבס

בריאן עובד בשביל ה-DEA (היחידה במלחמה בסמים)
הוא מבקש מוויקטור ולאנס לעשות כמה משימות עבורו.
כאשר ויקטור ולאנס מגלים שהוא קשור למשטרה הם תופסים וקושרים אותו בשביל להוציא ממנו מידע. הוא נהרג על ידי ויקטור אחרי שניסה לברוח.
דמויות > מרטי ג'יי ויליאמס

מרטי נשוי ללואיס ולהם תינוקת משותפת. מרטי הוא אלכוהוליסט ולכן הוא הפך לאיש אגרסיבי ואלים, הוא נוהג להכות את לואיס ולהשמיץ אותה עד שבסוף היא נשברת ומחליטה להתגרש ממנו, כאשר הוא מגלה שלואיס ניסתה לפגוע בעסקים שלו הוא פורץ לביתם של לואיס ואחותה חוטף את לואיס ולוקח אותה לאחד מבתי העסק שלו על מנת להרוג אותה אך בדרך ויק מצליח לבלום אותו מחלץ את לואיס ומרטי מנסה להרוג את ויק אך ויק מצליח להרוג אותו בסוף.
דמויות > רני וואסולמאייר

רני הוא במאי הומוסקסואל-טרנסג'נדר. ויק עובד הרבה בשבילו ומציל אותו במשימה "סו לונג שלונג" שם דייגו מנדז שניהל עם רני רומן כועס על כך שהוא גרם לויק ולדיאז לחבור נגדם. הם תוקפים את הסטודיו שלו ואורבים לו ליד מועדון המאליבו. ויק מציל אותו.
דמויות > ריקארדו דיאז

ריקארדו הוא עוד אחד מסוחרי הסמים הגדולים בוייס סיטי: האחים וואנס, האחים מנדז והוא עצמו. רני הכיר לויק את ריקארדו במשימה "סטיל דה דיל" (לגנוב את העסקה) דיאז נמצא ביריבות עמוקה עם האחים מנדז והוא שלח את ויק להרוס את בניין העסקים שלהם במשימה "לאסט סטאנד"(עמידה אחרונה, מעמד אחרון) (המשימה האחרונה במשחק). נהרג ב-1986 על ידי טומי ורסטי ולאנס וואנס כנקמה על מותו של ויק והפגיעה בעסקה. (ראה GTA VICE CITY)
דמויות > גונזאלס

גונזאלס היה חברו הטוב ביותר של הקולונל קורטז מוייס סיטי, שם הוא נהרג משום שבגד בשותפות שלהם. גונזאלס הוא גם סוחר סמים גדול, אבל הוא לא ביריבות עם דיאז כי הוא חבר של קורטז (קורטז הוא חבר מאוד טוב של דיאז) הוא שלח את ויק לגנוב המון סמים ולבסוף שלח את ויק לגנוב את הקוקאין שקורטז מאחסן. קורטז הכועס מגלה זאת וגונזאלס בורח לזמן מה מקורטז ודיאז (שהפך לאויב שלו אחרי הגנבה) בפנטהאוז שלו ולבסוף קורטז מוצא אותו ושולח את טומי ורסטי להרוג אותו עם מסור חשמלי במשימה "טרצ'רוס סווין".
דמויות > פיל קולינס

פיל קולינס הוא זמר בריטי, שהגיע ל-Vice City להופעה הקרובה באצטדיון היימן ממוריאל.  לרוע המזל, חייו מאוימים על ידי משפחת הפשע פורלי, שכן המנהל שלו, בארי מיקלתוייט, חייב להם 3,000,000 דולר.  ויק מציל את פיל מכמה ניסיונות התנקשות, ובסופו של דבר, קולינס מסיים את הקונצרט שלו ללא פגע. הדמות מבוססת על המוזיקאי הבריטי בעל אותו השם, ואף מדובבת על ידו.
דמויות > בארי מיקלוויט

בארי מיקל'ווייט הוא המנהל של פיל קולינס ונמצא בחובות עמוקים לג'ורג'יו פורלי, העומד בראש משפחת פורלי.  ג'ורג'יו מאיים על חייו של קולינס במספר ניסיונות התנקשות, שכולם מסוכלים למרבה המזל על ידי ויק.  לאחר שהקונצרט הצליח, בארי מחליט לבסוף להחזיר את חובותיו למשפחת פורלי.
דמויות > משימות חשובות

Soldier: במשימה הראשונה תצטרך לקחת חבילה. במשימה זו גם מגלים תכונה חדשה במשחק - שחייה.
DIVORCE: מרטי חוטף את לואיס כדי להפוך אותה לזונה וויק עוצר אותו והורג אותו.
Jive Drive: ויק אוסף את לאנס מנמל התעופה בזמן מרדף של צ'ולוס. ויק ולאנס מצליחים לברוח.
The Bum Deal: בריאן שולח את לאנס ואת ויק לעוד מארב כדי שיצליח לברוח. ויק ולאנס שורדים אבל מגלים שבריאן ברח. הם מוצאים אותו והורגים אותו.
From Zero to Hero: המשימה שאחריה נפתח האי הראשון. תנסו לחלץ את לאנס מחטיפה נוספת, ולאחר מכן אתם צריכים לעקוב אחריו לעיר הראשונה. בינתיים מרטינז יעקוב אחריכם בהליקופטר בנוסף לכמה כלי רכב שינסו לחסל את לאנס ותצטרכו לחסל אותם.
Kill Phil: הופעתו הראשונה של פיל קולינס. במשימה זו השחקן יצטרך להגן עליו מפני המאפיה האיטלקית.
So Long Schlong: ויק מציל את רני שעומד לעבור את הניתוח-לשינוי-מין הרביעי שלו.
Light my pyre: ויק מתכונן לצאת עם לואיס לדייט אך מגלה שהיא נחטפה על ידי ארמנדו, לאחר מכן אנשיו של ארמנדו מפוצצים ללאנס את המכונית ולאנס רודף אחריהם ונופל גם הוא בשבי, לאחר מכן תצטרכו לחדור לאחוזה, ולהרוג את ארמנדו, לאחר מכן ויק נאלץ לחזות במותה של לואיס אשר מבקשת ממנו שאחותה תמשיך בגידול התינוקת שלה ומודה לו על הקשר שהיה ביניהם.
Last Stand: המשימה האחרונה במשחק - לחסל את דייגו ואת ג'רי כנקמה.
אימפריות

ה"אימפריה" זו האפשרות החדשה במשחק, שמזכירה במקצת את משחקיות ה"טריטוריות" בסאן אנדראס.
בכול רחבי העיר ישנם כמה עסקים, החל מעסקים קטנים, ועד לבנייני ענק.
ישנם כמה כנופיות במשחק עם עסקים, ולכול אחת יש כלי רכב מחוץ לעסק. תקיפת כלי הרכב תגרום להפעלת משימה מיוחדת, בה השחקן יאלץ להרוג את חברי הכנופיה, ואז להרוס את העסק. לאחר מכן הוא יכול לקנות
את העסק, וקבוע מה הוא יהיה, ובאיזה רמה. ככל שהעסק יקר יותר, הוא יביא יותר כסף. לכול סוג של עסק יש מערכת משימות משלו, וכמו כן כול עסק ברמה גבוהה גם יתן לשחקן תלבושת הקשורה לאותו העסק.
רשימת הכנופיות מהם אפשר לגנוב עסקים:
הצ'ולוס- צבעם הוא צהוב. הם כנופיה לטינית אשר נלחמת בוויקטור החל מהמשימות הראשונות. המכונית שלהם היא "צ'ולוס סייבר" סייבר צהובה עם פס אפור, עם שליטה גרועה יותר מהקבילה הרגילה, אך היא מהירה יותר.
הבייקרים- צבעם הוא אפור. הם חבורה של אופנוענים ברחבי וייס סיטי. העסקים שלהם הם לרוב קטנים. רכבם הוא "פריוויי" (freeway) מיוחד בעל צבעים פטריוטים הנקרא בייקר איינג'ל
כרישי ההלוואות- צבעם הוא אדום. הם כנופיה די גדולה ברחבי העיר. הם גם המסוכנים ביותר, שכן הרכב שלהם הוא רכב ארבע על ארבע, שבו שיש ארבעה חברי כנופיה עם AK-47. העסקים שלהם גדולים לרוב, ולמרות שמם, יש להם עסקים מגוונים. רכבם הוא ראנצ'ר אדום שנקרא שארק ראנצ'ר.
לאחר שהשחקן כובש עסק, הכנופיה שממנה הוא כבש את העסק תשלח אליו מתנקשים, שהם חברי כנופיה על הרכב המיוחד של אותה כנופיה. הכרישים שלוחים את הראנצ'ר שלהם, עם ארבעה מתנקשים עם AK-47, הבייקר שולחים שני מתנקשים על הבייקר איינג'ל, אשר חמושים ברובה סקורפיון ועם SMG, והצ'ולוס שולחים את המכונית שלהם, צ'ולוס סייבר עם שני אנשים חמושים ברובה סקורפיון ובאקדח.
LAV-25

| --- | --- |

 מידע כללי
 סוג:  נגמ"ש לחימה אופני
 מדינה מייצרת:  קנדה קנדה
 יצרן:  ג'נרל דיינמיקס 
 משתמשים עיקריים:   חיל הנחתים של ארצות הברית
 משתמשים משניים:  ראו משתמשים
 שנת ייצור:  1983
 תקופת השימוש:  1983–הווה (כ־41 שנים) 
 מערכה מרכזית:  מלחמת המפרץ   מלחמת אפגניסטן   מלחמת עיראק
 מידע טכני
 אורך:  6.39 מטרים
 רוחב:  2.5 מטרים
 גובה:  2.69 מטרים
 משקל:  12.8 טון
 מהירות:  100 קמ"ש
 טווח פעולה:  660 ק"מ
 מנוע:  דיזל, 275 כוחות סוס
 צוות:  שלושה אנשי צוות ו-6 חיילים
 מערכות נשק
 חימוש עיקרי:  תותח אוטומטי בקליבר 25 מ"מ מדגם M242 Bushmaster
 חימוש משני:  שני מקלעי M240 בקליבר 7.62 מ*מ, אחד מהם משתמש כמקלע מקביל והשני על גג הכלי.   מדוכות עשן
 
LAV-25 ‏(אנגלית: Light Armored Vehicle בתרגום חופשי: רכב קל משוריין) הוא נגמ"ש לחימה אופני שנמצא בשימוש חיל הנחתים של ארצות הברית ובצבא קנדה. הוא פותח בידי ג'נרל דיינמיקס ומבוסס על ה-Mowag Piranha.
היסטוריה

במהלך שנות ה-80 של המאה ה-20, חיל הנחתים של ארצות הברית החל לחפש רכב משוריין שיאפשר לחטיבותיו ניידות רבה יותר. הרכב שנבחר היה LAV-25 המבוסס על ה-Mowag Piranha. הוא נכנס לשימוש בשנת 1983 וחיל הנחתים הזמין 758 יחידות של הרכב על דגמיו השונים.
ה-LAV השתתף לראשונה בקרב בשנת 1989 במהלך הפלישה האמריקאית לפנמה, ושירת גם בזמן מלחמת המפרץ, מלחמת אפגניסטן ומלחמת עיראק.
היסטוריה > הוצאה משירות

ה-LAV-25 נועד לצאת משירות לגמרי עד שנת 2015, לטובת ה-MPC . עם זאת, התוכנית הוקפאה ביוני 2013, וה-LAV-25 יישאר בשירות עשור נוסף לפחות מאז הקפאה זו.
מבנה והנדסה (LAV-25) > הנעה

הכלי מונע על ידי מנוע דיזל בהספק של 275 כוחות סוס ומשקלו עומד על 12.8 טון. משקל קטן זה מותאם לצרכיו של חיל הנחתים, שצריך נגמ"ש יביל אוויר. כמו כן, לכלי מרכב אופני עם הנעה של 8x8 ומנגנון ניפוח אוטומטי לצמיגים, כדי להגן עליהם מפני ירי מנשק קל. המרכב האופני מאפשר ניוד קל, משקל מופחת ומהירות גבוהה.
לנגמ"ש יכולת אמפיבית ונסיעה במים, כך שהוא יכול לפרוק מספינות של חיל הנחתים ולהגיע בכוחות עצמו אל החוף, המהירות שלו בתוך המים עומדת על 10 קמ"ש. כמו כן, הוא יכול לטפס עליות בשיפוע של 60%, לנסוע בשיפוע צד של 30% ולטפס מדרגה בגובה של 0.5 מטר.
מבנה והנדסה (LAV-25) > מיגון

לכלי מיגון משופע קל משקל, נגזרת של המשקל הקל של הכלי. המיגון מאפשר הגנה מפני כדורים בקליבר 7.62 מ"מ הנורים ממקלעים בינוניים ורובי סער, וגם הגנה מפני כדורים הנורים ממקלעים כבדים בקוטר 12.7 מ"מ, והגנה מפני רסיסים. כמו כן, לכלי מערכת כיבוי אש אוטומטית.
מבנה והנדסה (LAV-25) > חימוש

החימוש העיקרי של הנגמ"ש הוא תותח אוטומטי בקליבר של 25 מ"מ מדגם M242 Bushmaster המורכב על הצריח וחמוש בפגזים מסוגים שונים. כמו כן, ישנם שני מקלעי 7.62 מ"מ: אחד מתפקד כמקלע מקביל והשני כמקלע על גג הצריח. כמו כן, לכלי מדוכות עשן למטרות מיסוך והטעייה של נשק מונחה.
מבנה והנדסה (LAV-25) > תא לוחמים

תא הלוחמים בנגמ"ש ממוקם מאחור, והוא יכול להכיל שישה לוחמים, בנוסף לשלושת אנשי הצוות המפעילים את הנגמ"ש. לתא הלוחמים יש דלת אחורית, המאפשרת כניסה ופריקה מהירה מהנגמ"ש.
דגמים > LAV-25

התצורה הבסיסית של הנגמ"ש.
דגמים > LAV-25A1

ה-LAV-25 עבר השבחות ושינויים רבים עד סוף שנות ה-90 של המאה ה-20. למעשה, מדובר בהשבחה של התצורה הבסיסית.
דגמים > LAV-25A2

מדובר בגרסה משודרגת שבה שודרג השריון ועמידותו שופרה, מערכת כיבוי האש האוטומטית עברה שיפורים וקיבולת התחמושת גדלה.
דגמים > גרסאות ייעודיות

(LAV-AT ( Anti-Tank: גרסה מיוחדת ללוחמה נגד טנקים, לכלי תורן הכולל משגר של טילי BGM-71 טאו נגד טנקים. בגרסה זו הנגמ"ש חמוש ב-16 טילי טאו ובכ-1,000 כדורי 7.62 מ"מ למקלעים.
(LAV-M (Mortar: נגמ"ש מרגמה עם מרגמה בקליבר 81 מ"מ, עם פתח ייעודי בגג הכלי. בגרסה זו הנגמ"ש חמוש ב-99 פגזים למרגמה ובכ-1,000 כדורי 7.62 מ"מ למקלעים.
(LAV-AD (Air Defense: נגמ"ש נגד מטוסים. בגרסה זו התותח של הנגמ"ש הוחלף בתותח אוטומטי בעל חמש קנים מדגם GAU-12 Equalizer, החמוש ב-990 פגזים. כמו כן, נוספו שני משגרים של טילי FIM-92 סטינגר, שבכל אחד 4 טילים, והנגמ"ש נושא בסך הכל 16 טילים (8 טילים טעונים ו-8 לטעינה חוזרת).
(LAV-R (Recovery: נגמ"ש חילוץ שעליו הותקן מנוף לגרירת כלי רכב אחרים.
(LAV-C2 (Command & Control: נגמ"ש פיקוד המצויד במכשירי רדיו ואמצעי קשר נוספים.
(LAV-LOG (Logistics: נגמ"ש לוגיסטי, למטרות תובלה.
(LAV-MEWSS (Mobile Electronic Warfare Support System: נגמ"ש לוחמה אלקטרונית. פרטים ספציפיים של גרסה זו מסווגים.
(LAV-EFSS (Expeditionary Fire Support System: נגמ"ש לסיוע במאמץ האש המצויד במרגמה כבדה בקליבר 120 מ"מ עם פתח ייעודי בגג הכלי.
משתמשים

ארצות הברית ארצות הברית - חיל הנחתים של ארצות הברית
קנדה קנדה - צבא קנדה
עיראק עיראק - צבא עיראק
ניו זילנד ניו זילנד - צבא ניו זילנד
ערב הסעודית ערב הסעודית - הצבא הערבי הסעודי
בתרבות הפופולרית

נגמ"שי ה-LAV מופיעים במספר רב של משחקי מחשב, כמו Battlefield 3, והם מזוהים כמוביל הגייסות המשוריין העיקרי של חיל הנחתים.
ראו גם

LAV III
סטרייקר
BTR-80
M-113
איתן (נגמ"ש)
הערות שוליים

↑  LAV-25 Armored reconnaissance vehicle באתר Military-Today
↑  THE USMC LAV-25 באתר Tank Nut Dave
↑  LAV-25 COYOTE באתר Army Guide
| --- | --- |
בקרת זהויות :  NLI: 987007577167605171  LCCN: sh2011005850 
LAV-25A2
LAV-AT
אביגדור מלר

| --- | --- |
אין תמונה חופשית
 לידה:  1913 רחובות, האימפריה העות'מאנית 
 פטירה:  1947 (בגיל 34 בערך) 
 מדינה:  פלשתינה (א"י) 
 
אביגדור (ויקטור) מֶלֶר, (1913–1946) היה צייר וקריקטוריסט עברי.
מלר נולד בשנת 1913 בעיר למברג שבגליציה. עלה לארץ ישראל בשנת 1933 והצטרף כחבר לקבוצת שילר. לאחר נישואיו עבר לקיבוץ יגור.
בשנת 1941 עזבו מלר ומשפחתו את הקיבוץ ועברו להתגורר ברחובות. מלר החל לעבוד כמודד קרקעות בחברת סולל בונה, אך לאחר שהתברר כי הוא ניחן בכישרון ציור, הוא התבקש על ידי הנהלת סולל בונה לעבור לעבודה בפרויקט אישי מיוחד, בו יתעד בעזרת רישומים את פעילות החברה, ובפרט את חיי הפועלים העבריים שעבדו במחנות העבודה של הפרויקטים השונים של הצבא הבריטי בארץ.
עבודותיו של מלר התפרסמו בעיתון "הד המחנה" שיצא לאור על ידי "ועד פועלי הבניין במחנות העבודה של המנדט הבריטי בארץ ישראל ובמדינות נוספות במזרח התיכון", וכן הוצגו בחדרי האוכל של מחנות העבודה.
חלק מהרישומים והקריקטורות שצייר מלר הוצגו בחודש מרץ 1941 בתערוכה בתל אביב, וכן יצאו לאור בשנת 1942 בספר "אלה תולדות עבודה אחת", בהוצאת סולל בונה.
לאחר שהסתיימה מלחמת העולם השנייה הרבה מלר לצייר את אימי השואה.
ב-1 בספטמבר 1946 נמצאה גופתו המרוסקת של מלר על פסי הרכבת בסמוך לגבעת הקיבוצים. נסיבות מותו לא התבררו מעולם.
הותיר אחריו רעיה, שרה (לבית שיץ), בן בשם נדב, ובת בשם אתי שהייתה תינוקת באותה העת.
לאחר קום המדינה העבירה אלמנתו את מרבית ציוריו לארכיון תנועת העבודה. יצירות נוספות פרי עטו מתקופת "סולל בונה" שמורות בארכיון ההיסטורי של חברת שיכון ובינוי, ויצירות הקשורות לשואה שמורות בארכיון של יד ושם.
הערות שוליים

↑  הד המחנות, באתר הארכיון ההיסטורי של שיכון ובינוי
↑  אלה תולדות, באתר הארכיון ההיסטורי של שיכון ובינוי
| --- | --- |
בקרת זהויות :  ICIA: 274741  NLI: 987007515209205171  ULAN: 500476831  VIAF: 308267398   WorldCat (עם VIAF): 308267398
אביגדור מוסקוביץ'

אביגדור מוסקוביץ' (נולד ב-4 בפברואר 1953) הוא כדורסלן עבר ישראלי. גובהו 1.81 מטרים. הוא שיחק בתפקיד הרכז.